Diari Oficial de la Generalitat Valenciana


Sumari del DOGV 7668, del 30-11-2015 (2015/9594)

Acord d'iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 53 del polígon 22.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9594


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Acord d'iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 53 del polígon 22. [2015/9594]  
Per mitjà de Reial Ordre de 9 de desembre de 1909, es va declarar com d'utilitat pública la muntanya denominada Penyes del Migdia, Cantalar, Plantaets i Alt del Quarter, sítia al terme municipal de Xixona.  
En data 8 de febrer de 1926, va ser inclosa en el Catàleg de forests de domini públic i d'utilitat pública de la província d'Alacant, amb les següents característiques:  
  
Denominació: Penyes del Migdia, Cantalar, Plantaets i Alt del Quarter.  
Partit judicial: Sant Vicent del Raspeig.  
Terme municipal: Xixona.  
Pertinença: Ajuntament de Xixona.  
Cabuda pública: 1355,55 ha.  
Enclavats: 59,39 ha.  
Cabuda total: 1414,94 ha.  
Confronta:  
Nord: terme municipal de Tibi, muntanya Alt de Salviar, Mas de Rovira, Lloma de la Cort i Corral de Coloma del terme i propis de Xixona núm. 90 del Catàleg, assagador i camí de Xixona a Tibi.  
Est: assagador i camí de Xixona a Tibi, assagador de la Font de Roset, Riu Gascó i cultius particulars.  
Sud: forests i cultius de particulars i camí de Xixona a Tibi.  
Oest: termes municipals de Tibi i Castalla.  
  
En data 27 de gener de 2015, l'enginyer instructor de l'expedient va realitzar una memòria justificativa de delimitació parcial de la Forest d'Utilitat Pública núm. 93 denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu Ajuntament, que contenia la informació següent:  
1. Antecedents  
2. Justificació  
3. Descripció geogràfica  
4. Posició administrativa i pertinença  
5. Mode d'actuació proposat  
Així mateix, va incloure proposta motivada d'escometre'n la delimitació directament en segona fase.  
Una vegada redactada la memòria, aquesta es va remetre per la Direcció Territorial d'Alacant a la llavors Direcció General de Medi Natural per a la seua aprovació, elevant al seu torn, proposta en què es justificava la necessitat d'iniciar l'expedient de delimitació.  
Per tant, d'acord amb el que disposa l'article 21 de la Llei 43/2003, de Forests; l'article 42 de la Llei 3/1993, de 9 de desembre, Forestal de la Comunitat Valenciana; i l'article 113 del Decret 98/1995, de 16 de maig, pel qual s'aprova el Reglament de la Llei 3/1993, així com el Decret 7/2015, de 29 de juny, del president de la Generalitat, pel qual determinen les conselleries en què s'organitza l'administració de la Generalitat; i la Llei 14/2003, de 10 d'abril, de Patrimoni de la Generalitat Valenciana, competeix a la Conselleria d'Agricultura, Medi Ambient, Canvi Climàtic i Desenvolupament Rural dictar la resolució i iniciació del present expedient de delimitació.  
La instrucció i tramitació de la delimitació la realitzarà la Direcció Territorial d'Alacant d'acord amb el que disposa l'article 112 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana.  
  
A la vista de allò que s'ha fet, i de conformitat amb les potestats que m'han sigut conferides per mitjà del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, acorde:  
  
Primer. L'inici de l'expedient de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu Ajuntament, amb una superfície total de 1414,94 ha i que confronta: pel nord, terme municipal de Tibi, muntanya Alt de Salviar, Mas de Rovira, Lloma de la Cort i Corral de Coloma del terme i propis de Xixona núm. 90 del Catàleg, assagador i camí de Xixona a Tibi; est, assagador i camí de Xixona a Tibi, assagador de la Font de Roset, Riu Gascó i cultius particulars; sud, forests i cultius de particulars i camí de Xixona a Tibi; oest, termes municipals de Tibi i Castalla.  
  
Segon. Nomenar instructor del present expedient Carlos Martínez Saavedra, tècnic adscrit a la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, sense perjuí de la possibilitat de recusació, d'acord amb el que disposa l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
Tercer. Donades les característiques de la muntanya, no s'aprecia que siga necessària la declaració de zones de defensa previstes en l'article 85 i 86 del Reglament de Forests.  
  
Quart. Es faculta l'instructor perquè anuncie la fitació, que tindrà lloc com a mínim tres mesos després de la publicació del present acord.  
  
  
Cinquè. L'acord d'iniciació del procediment es comunicarà per la Direcció Territorial d'Alacant al Registre de la Propietat corresponent a fi que, per mitjà de nota al marge de la inscripció de domini, se'n prenga nota de la incoació, de conformitat amb l'article 80.2 del Decret 485/1962, de 22 de febrer, pel qual s'aprova el Reglament de forests.  
  
  
Sisè. Aquest acord d'iniciació haurà de publicar-se en el DOCV, sense perjuí de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de fitació haurà de publicar-se mitjançant edicte en l'Ajuntament de Xixona. I se sol·licitarà que s'hi designe un representant.  
  
Setè. Durant el termini de 45 dies naturals comptats a partir de l'endemà de la publicació del present acord, els qui es conceptuen amb dret a la propietat de la muntanya o de part d'aquesta i els contigus que desitgen acreditar el que puga correspondre'ls, hauran de presentar els documents pertinents, advertint-los que transcorregut el termini esmentat no se n'admetrà cap altre, i als qui no l'hagueren presentat, que no podran formular cap reclamació sobre propietat en l'expedient de delimitació.  
  
A fi de facilitar la devolució dels documents originals, es recomana presentar-ne dues còpies simples, a fi de poder tornar aquells una vegada hagen tingut els efectes deguts en l'expedient.  
  
Els documents han de remetre's a la Direcció Territorial d'Alacant, sítia al carrer Churruca, núm. 29, CP 03152 Alacant, indicant com a referència el número d'expedient FOVARIOS 14/2013.  
  
Vuitè. Seran notificats, personalment, els amos de les finques contigus i també, si és el cas, els usufructuaris o titulars d'hipoteques o altres drets reals sobre aquestes quan siguen coneguts els seus domicilis tal com ho preveu l'article 59 de la Llei 30/1992, de Règim Jurídic de les Administracions Públiques i Procediment Administratiu Comú. Es faculta la Direcció Territorial a realitzar un anunci públic que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels quals siga ignorat el seu parador i als qui, intentada la notificació, aquesta no s'haguera pogut practicar. A fi de no causar indefensió a tercers, es comunica que en el cas de transmissió d'algun dret sobre titularitat, haurà de ser comunicat a la Direcció Territorial d'Alacant, informant sobre la tramitació del present expedient al nou titular.  
  
Contra aquest acte de tràmit, que no impedeix continuar el procediment, no pot interposar-se recurs en via administrativa, i hom s'hi podrà oposar en els recursos escaients enfront de la resolució que pose fi al procediment (art. 107 i ss. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú). No obstant això, es poden efectuar les al·legacions que es consideren oportunes o millor convinguen al seu dret, sent tingudes en compte per l'òrgan competent en redactar la corresponent proposta de resolució.  
  
València, 21 de setembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.